Matt Crafton

265px|thumb|Crafton 2019ko garaipena ospatzen.
Matthew Justin Crafton (Tulare, Kalifornia, AEB, 1976ko ekainaren 11) estatubatuar lasterketa-pilotua da, NASCAR kamioneten txapelketan aritzen dena. Historia guztian titulu gehien dituen bigarren pilotua da, besteak beste NASCAR Truck Series 2013an, 2014a eta 2019an irabazi zuen.

 Kirol ibilbidea 
Matt Crafton Tularen jaio zen eta zazpi urterekin kart lasterketak egiten hasi zen. 15 urte zituela midget-etara pasa zen.

Aita ere NASCAR pilotua zen. 1996ko NASCAR Featherlite Southwest Series txapelketan aita lesionatu egin zen eta semeak korritu zituen azken hiru lasterketak. Hurrengo urtetik aurrera lasterketa denak jokatu zituen eta 2000. urtean txapelduna izan zen. Autoekin aritu bazen ere ThorSport taldeak esanda azkenengo lasterketa 88 zenbakidun pickup kamionetan egin zuen eta ordutik aurrera bere zenbakia izango zen.

2001ean NASCAR Truck Series (kamioneten txapelketa) hasi zen korritzen. Lehenengo garaipena 2008an lortu zuen Charlotten. Craftonen 178. lasterketa zen. 2009an eta 2010ean hainbat pole eskuratu zituen baina ez zuen lasterketa berririk irabazi. Aipatzekoa da hala ere 2009an txapeldunordea izan zela. 2011n irabazi zuen bigarren lasterketa, orduan Iowan.

2013an NASCAR Truck Series-ko txapelduna izan zen lehen aldiz, lasterketa bakarra irabazita baina lasterketa guztietan hamar lehenengotan sailkatuta, eta 2014an bigarren aldiz izan zen txapelduna bi lasterketa irabazita. 2015erako faborito nagusia zen eta sei lasterketa irabazi zituen, baina beste batzuetan ez zuen lasterketa amaitzerik lortu eta titulu gabe gelditu zen.

2017an Daytonan istripu ikusgarria izan zuen, Ben Rhodesen kamionetaren aurka talka egin eta buleta osoa eman zuen airean.

2019an hirugarren aldiz izan zen NASCAR Truck Series-ko txapelduna, ordukoan lasterketa bakar bat irabazi gabe baina erregulartasun handia erakutsiz eta postu onak lortuz.

2025ean erretiratu egin zen.

 Palmaresa 
 NASCAR Truck Series:
 Txapelduna (3): 2013, 2014, 2019
 Bigarrena (2): 2009, 2016
 Hirugarrena (1): 2015

 Erreferentziak 

 Kanpo esekak 

Kategoria:Kaliforniarrak
Kategoria:Ameriketako Estatu Batuetako automobilismo gidariak